ᱵᱤᱥᱣᱚᱵᱷᱩᱥᱚᱱ ᱦᱚᱨᱤᱪᱚᱱᱫᱚᱱ

ᱵᱤᱥᱣᱚᱵᱷᱩᱥᱚᱱ ᱦᱚᱨᱤᱪᱚᱱᱫᱚᱱ (ᱡᱟᱱᱟᱢ ᱓ ᱚᱜᱚᱥᱴ ᱑᱙᱓᱔)  ᱫᱚ ᱢᱤᱫ ᱥᱤᱧᱚᱛᱤᱭᱟᱹ ᱨᱟᱡᱽᱟᱹᱨᱤᱭᱟᱹ ᱠᱟᱱᱟᱭ, ᱡᱟᱦᱟᱸᱭ ᱫᱚ ᱪᱷᱚᱛᱤᱥᱜᱚᱰ ᱯᱚᱱᱚᱛ ᱨᱤᱱᱤᱡ ᱗-ᱟᱹᱣᱤᱡ ᱯᱚᱱᱚᱛ ᱜᱚᱢᱠᱮ ᱞᱮᱠᱟᱛᱮᱭ ᱠᱟᱹᱢᱤ ᱟᱠᱟᱫ-ᱟ ᱾ ᱩᱱᱤ ᱫᱚ ᱟᱱᱫᱷᱨᱚ ᱯᱨᱚᱫᱮᱥ ᱨᱤᱱᱤᱡ ᱟᱭᱟᱨ ᱯᱚᱱᱚᱛ ᱜᱚᱢᱠᱮ ᱞᱮᱠᱟᱛᱮ ᱒᱐᱑᱙ ᱠᱷᱚᱱ ᱦᱟᱹᱞᱤ ᱒᱐᱒᱓ ᱫᱷᱟᱹᱵᱤᱡ ᱦᱚᱸᱭ ᱠᱟᱹᱢᱤ ᱟᱠᱟᱫ-ᱟ ᱾

᱒᱐᱐᱔ ᱠᱷᱚᱱ ᱒᱐᱐᱙ ᱫᱷᱟᱹᱵᱤᱡ ᱩᱱᱤ ᱫᱚ ᱳᱰᱤᱥᱟ ᱥᱚᱨᱠᱟᱨ ᱨᱮ ᱠᱟᱱᱩᱱ, ᱨᱮᱵᱷᱮᱱᱤᱣ ᱯᱷᱤᱥᱚᱨᱤᱡᱽ ᱢᱚᱱᱛᱨᱤ ᱞᱮᱠᱟᱛᱮᱭ ᱛᱟᱦᱮᱸ ᱟᱠᱟᱱᱟ ᱾

ᱡᱤᱭᱚᱱ ᱟᱨ ᱠᱟᱹᱢᱤᱦᱚᱨᱟ

ᱦᱚᱨᱤᱪᱚᱱᱫᱚᱱ ᱫᱚ ᱑᱙᱗᱑ ᱨᱮ ᱵᱷᱟᱨᱚᱛᱤᱭᱚ ᱡᱚᱱᱚᱥᱚᱝᱜᱷᱚ ᱨᱮᱭ ᱥᱮᱞᱮᱫ ᱮᱱᱟ ᱟᱨ ᱑᱙᱗᱗ ᱨᱮᱫᱚ ᱡᱚᱱᱚᱛᱟ ᱯᱟᱨᱴᱤ ᱨᱮᱱᱟᱜ ᱛᱷᱟᱯᱚᱱ ᱫᱷᱟᱹᱵᱤᱡ ᱱᱚᱣᱟ ᱨᱤᱱᱤᱡ ᱛᱟᱞᱢᱟ ᱠᱟᱹᱢᱤᱭᱟᱹ ᱥᱚᱦᱮᱫ ᱟᱨ ᱯᱚᱱᱚᱛ ᱢᱟᱲᱛᱮ ᱥᱩᱛᱨᱮᱛ ᱮ ᱵᱮᱱᱟᱣ ᱮᱱᱟ ᱾     ᱞᱟᱹᱠᱛᱤᱱᱟᱝ ᱚᱠᱛᱚ ᱨᱮ ᱩᱱᱤ ᱫᱚ ᱢᱤᱥᱟ ᱮᱠᱴ ᱠᱷᱟᱹᱛᱤᱨ ᱦᱤᱨᱟᱥᱚᱛ ᱨᱮᱠᱚ ᱤᱫᱤ ᱞᱮᱫᱮ ᱛᱟᱦᱮᱸᱫ ᱾ ᱑᱙᱘᱐ ᱨᱮ ᱵᱷᱟᱨᱚᱛᱤᱭᱚ ᱡᱚᱱᱚᱛᱟ ᱯᱟᱨᱴᱤ ᱟᱜ ᱛᱷᱟᱯᱚᱱ ᱛᱟᱭᱚᱢ, ᱩᱱᱤ ᱡᱚᱱᱚᱛᱟ ᱫᱚᱞ ᱥᱟᱶ ᱛᱤᱭ ᱢᱤᱞᱟᱹᱣ ᱞᱟᱦᱟᱭ ᱨᱮ ᱑᱙᱘᱘ ᱫᱷᱟᱹᱵᱤᱡ ᱯᱚᱱᱚᱛ ᱨᱤᱱᱤᱡ ᱯᱟᱨᱥᱮᱛ ᱞᱮᱠᱟᱛᱮᱭ ᱵᱟᱦᱟᱞ ᱞᱮᱱᱟ ᱾ ᱑᱙᱙᱖ ᱨᱮ ᱩᱱᱤ ᱫᱚ ᱵᱷᱟᱨᱚᱛᱤᱭᱚ ᱡᱚᱱᱚᱛᱟ ᱯᱟᱨᱴᱤ ᱛᱮᱭ ᱨᱩᱣᱟᱹᱲ ᱥᱮᱱ ᱞᱮᱱᱟ ᱾

ᱦᱚᱨᱤᱪᱚᱱᱫᱚᱱ ᱫᱚ ᱢᱚᱬᱮ ᱫᱷᱟᱣ ᱳᱰᱤᱥᱟ ᱯᱚᱱᱚᱛ ᱵᱤᱫᱷᱟᱱ ᱥᱚᱵᱷᱟ ᱞᱟᱹᱜᱤᱫ ᱮ ᱵᱟᱪᱷᱚᱱ ᱟᱠᱟᱱᱟ ᱾ ᱑᱙᱗᱗ ᱨᱮ ᱵᱤᱫᱷᱟᱱᱥᱚᱵᱷᱟ ᱵᱟᱪᱷᱱᱟᱣ ᱨᱮ ᱪᱤᱞᱤᱠᱟ ᱵᱤᱫᱷᱟᱱᱥᱚᱵᱷᱟ ᱠᱷᱚᱱ ᱵᱷᱟᱨᱚᱛᱤᱭᱚ ᱡᱚᱱᱚᱛᱟ ᱯᱟᱨᱴᱤ ᱨᱤᱱᱤᱡ ᱥᱚᱦᱮᱛ ᱞᱮᱠᱟᱛᱮ ᱮᱛᱚᱦᱚᱵᱮᱫ ᱛᱩᱞᱩᱡ, ᱩᱱᱤ ᱫᱚ ᱑᱙᱙᱐ ᱨᱮ ᱡᱚᱱᱚᱛᱟ ᱫᱚᱞ ᱟᱜ ᱴᱤᱠᱮᱛ ᱛᱮ ᱟᱡᱟᱜ ᱯᱟᱣᱟᱨ ᱛᱮᱭ ᱨᱩᱣᱟᱹᱲ ᱦᱮᱡ ᱮᱱᱟ ᱾  ᱦᱚᱨᱤᱪᱚᱱᱫᱚᱱ ᱫᱚᱥᱟᱨ ᱫᱷᱟᱣ ᱮ ᱵᱟᱪᱷᱚᱱ ᱮᱱᱟ, ᱱᱤᱭᱟᱹ ᱫᱷᱟᱣ ᱫᱚ ᱑᱙᱙᱗ ᱨᱮᱱᱟᱜ ᱵᱟᱭᱯᱳᱞ ᱵᱟᱪᱷᱱᱟᱣ ᱨᱮ ᱵᱷᱩᱵᱽᱱᱮᱥᱚᱨ ᱥᱮᱱᱴᱨᱟᱞ ᱥᱤᱴ ᱠᱷᱚᱱ, ᱟᱨ ᱦᱚᱸ ᱞᱟᱜᱟᱛᱟᱨ ᱯᱮ ᱫᱷᱟᱣ ᱚᱱᱟ ᱵᱟᱪᱷᱱᱟᱣ ᱴᱚᱴᱷᱟ ᱠᱷᱚᱱ ᱜᱮ ᱥᱚᱦᱮᱫ ᱮ ᱞᱮᱛᱟᱲ ᱛᱟᱦᱮᱸ ᱮᱱᱟ ᱾ ᱩᱱᱤ ᱫᱚ ᱒᱐᱐᱔ ᱨᱮ ᱵᱤᱡᱮᱰᱤ-ᱵᱤᱡᱮᱯᱤ ᱟᱜ ᱛᱟᱹᱨᱤ ᱨᱮᱭᱟᱜ ᱜᱟᱺᱴᱛᱚᱞ ᱥᱚᱨᱠᱟᱨ ᱨᱮ ᱨᱮᱵᱤᱱᱮᱴ ᱢᱚᱱᱛᱨᱤ ᱦᱚᱸᱭ ᱛᱟᱦᱮᱸ ᱞᱮᱱᱟ, ᱡᱟᱦᱟᱸ ᱨᱮᱫᱚ ᱩᱱᱤ ᱠᱟᱱᱩᱱ, ᱨᱮᱵᱷᱮᱱᱤᱣ ᱟᱨ ᱯᱷᱤᱥᱚᱨᱤᱡᱽ ᱢᱚᱱᱛᱨᱤ ᱦᱚᱸᱭ ᱛᱟᱦᱮᱸ ᱠᱟᱱᱟ ᱾

ᱡᱩᱞᱟᱭ ᱒᱐᱑᱙ ᱨᱮ, ᱩᱱᱤ ᱫᱚ ᱟᱱᱫᱷᱨᱚ ᱯᱨᱚᱫᱮᱥ ᱨᱤᱱᱤᱡ ᱒᱓- ᱟᱹᱱᱤᱡ ᱯᱚᱱᱚᱛ ᱜᱚᱢᱠᱮ ᱞᱮᱠᱟᱛᱮᱭ ᱵᱟᱦᱟᱞ ᱞᱮᱱ ᱛᱟᱦᱮᱸᱫ ᱾   

ᱦᱚᱨᱤᱪᱚᱱᱫᱚᱱ ᱫᱚ ᱒᱓ ᱯᱷᱮᱵᱽᱨᱩᱣᱟᱨᱤ ᱦᱤᱞᱚᱜ ᱪᱷᱚᱛᱤᱥᱜᱚᱰ ᱨᱤᱱᱤᱡ ᱗-ᱟᱹᱱᱤᱡ ᱯᱚᱱᱚᱛ ᱜᱚᱢᱠᱮ ᱞᱮᱠᱟᱛᱮ ᱠᱤᱨᱤᱭᱟᱹᱭ ᱦᱟᱛᱟᱣ ᱞᱮᱫ-ᱟ ᱾ 

ᱟᱯᱚᱱ ᱡᱤᱭᱚᱱ

᱑᱗ ᱱᱚᱵᱷᱮᱢᱵᱚᱨ ᱒᱐᱒᱑ ᱦᱤᱞᱚᱜ ᱦᱚᱨᱤᱪᱚᱱᱫᱚᱱ ᱫᱚ COVID-19 ᱛᱮᱭ ᱟᱡᱟᱨ ᱟᱠᱟᱱ ᱨᱮᱭᱟᱜ ᱮ ᱵᱟᱰᱟᱭ ᱧᱟᱢ ᱠᱮᱫ-ᱟ ᱾ᱡᱩᱱ ᱒᱐᱒᱔ ᱨᱮ, ᱩᱱᱤᱭᱤᱡ ᱦᱚᱯᱚᱱ ᱯᱨᱩᱛᱷᱣᱤ ᱦᱚᱨᱤᱪᱚᱱᱫᱚᱱ ᱫᱚ ᱢᱳᱦᱚᱱ ᱪᱚᱨᱚᱱ ᱢᱟᱹᱡᱷᱤ ᱟᱜ ᱢᱚᱱᱛᱨᱤ ᱢᱟᱰᱮᱨ ᱨᱮ ᱠᱟᱹᱱᱩᱱ, ᱠᱟᱹᱢᱤᱦᱚᱨᱟ ᱟᱨ ᱮᱠᱥᱟᱭᱤᱡᱽ ᱨᱤᱱᱤᱡ ᱢᱚᱱᱛᱨᱤᱭ ᱵᱮᱱᱟᱣ ᱮᱱᱟ ᱾ 

 ᱥᱤᱨᱯᱷᱟᱹ 

ᱦᱚᱨᱤᱪᱚᱱᱫᱚᱱ ᱫᱚ ᱒᱐᱒᱑ ᱥᱟᱹᱦᱤᱛ ᱨᱮ ᱠᱚᱲᱤᱝᱜᱚ ᱨᱚᱛᱱᱚ ᱥᱤᱨᱯᱷᱟᱹ ᱛᱮᱭ ᱢᱟᱹᱱ ᱦᱟᱞᱟᱝ ᱟᱠᱟᱱᱟ ᱾ 

 ᱯᱩᱛᱷᱤ ᱠᱚ 

ᱦᱚᱨᱤᱪᱚᱱᱫᱚᱱ ᱫᱚ ᱟᱹᱰᱤ ᱜᱟᱱ ᱯᱩᱛᱷᱤ ᱠᱚᱦᱚᱸᱭ ᱚᱞ ᱥᱚᱫᱚᱨ ᱟᱠᱟᱫ-ᱟ ᱾ ᱚᱱᱟ ᱠᱚ ᱛᱟᱞᱟ ᱠᱷᱚᱱ ᱛᱤᱱᱟᱹᱝ ᱜᱟᱱ ᱫᱚ ᱦᱩᱭᱩᱜ ᱠᱟᱱᱟ ᱢᱟᱨᱤᱵᱟᱛᱟᱥ, ᱢᱟᱦᱟᱥᱚᱝᱜᱽᱨᱟᱢᱚᱨ ᱢᱚᱦᱟᱱᱟᱭᱚᱠ, ᱵᱚᱠᱥᱤ ᱡᱚᱜᱚᱵᱚᱱᱫᱷᱩ, ᱯᱟᱭᱠᱟ ᱢᱩᱴᱤᱱᱤ ᱟᱨ ᱟᱡᱟᱜ ᱡᱤᱭᱚᱱᱤ ᱥᱚᱝᱜᱚᱨᱥᱚ ᱥᱚᱨᱤ ᱱᱟᱦᱤᱸ ᱾ 

ᱥᱟᱹᱠᱷᱭᱟᱹᱛ

ᱵᱟᱦᱨᱮ ᱡᱚᱱᱚᱲ

|-